CELEX: 32017D1282
Language: ro
Date: 2017-07-14 00:00:00
Title: Decizia de punere în aplicare (UE) 2017/1282 a Comisiei din 14 iulie 2017 de neaprobare a utilizării substanței 2-metil-1,2-benzisotiazol-3(2H)-onă ca substanță activă destinată utilizării în produse biocide din tipul de produs 13 (Text cu relevanță pentru SEE. )

15.7.2017   
            
            
               RO
            
            
               Jurnalul Oficial al Uniunii Europene
            
            
               L 184/69
            
         DECIZIA DE PUNERE ÎN APLICARE (UE) 2017/1282 A COMISIEI
   din 14 iulie 2017
   de neaprobare a utilizării substanței 2-metil-1,2-benzisotiazol-3(2H)-onă ca substanță activă destinată utilizării în produse biocide din tipul de produs 13
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 90 alineatul (2),
   întrucât:
   
               (1)
            
            
               Polonia a primit, la 26 noiembrie 2009, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), o cerere de includere a substanței active 2-metil-1,2-benzisotiazol-3(2H)-onă (nr. CE: n.a, Nr. CAS 2527-66-4) în anexa I la directiva menționată, pentru utilizarea în produse din tipul de produs 13, conservanți pentru fluide utilizate în prelucrarea metalelor, conform descrierii din anexa V la directiva respectivă, care corespunde tipului de produs 13 definit în anexa V la Regulamentul (UE) nr. 528/2012.
            
         
               (2)
            
            
               La 24 martie 2016, Polonia a transmis un raport de evaluare însoțit de recomandările sale, în conformitate cu articolul 90 alineatul (2) din Regulamentul (UE) nr. 528/2012.
            
         
               (3)
            
            
               La 16 decembrie 2016, Comitetul pentru produse biocide a formulat avizul Agenției Europene pentru Produse Chimice, ținând seama de concluziile autorității competente responsabile de evaluare.
            
         
               (4)
            
            
               Conform acestui aviz, produsele biocide utilizate pentru tipul de produs 13 și care conțin substanța 2-metil-1,2-benzisotiazol-3(2H)-onă nu pot îndeplini cerințele prevăzute la articolul 19 alineatul (1) litera (b) din Regulamentul (UE) nr. 528/2012. Pentru tipul de produs respectiv, scenariile analizate în cadrul evaluării riscurilor de mediu au identificat riscuri inacceptabile.
            
         
               (5)
            
            
               Prin urmare, nu este oportun să se aprobe substanța 2-metil-1,2-benzisotiazol-3(2H)-onă destinată utilizării în produsele biocide din tipul de produs 13.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru produse biocide,
            
         ADOPTĂ PREZENTA DECIZIE:
   Articolul 1
   Substanța 2-metil-1,2-benzisotiazol-3(2H)-onă (nr. CE: n.a, Nr. CAS 2527-66-4) nu este aprobată ca substanță activă destinată utilizării în produsele biocide din tipul de produs 13.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 14 iulie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).